NOTĂ DE FUNDAMENTARE

Secțiunea 1

Titlul proiectului de act normativ

|  |
| --- |
| **Hotărâre a Guvernului pentru modificarea și completarea Hotărârii Guvernului nr. 52/2018 privind organizarea și funcționarea Ministerului Investițiilor și Proiectelor Europene** |

**Secțiunea a 2-a**

**Motivul emiterii actului normativ**

|  |
| --- |
| **2.1 Sursa proiectului de act normativ**  Ordonanța de Urgență a Guvernului nr.170 din 8 decembrie 2022 privind aprobarea unor măsuri pentru consolidarea capacității administrative a Ministerului Investițiilor și Proiectelor Europene de gestionare a programelor operaționale pentru perioada de programare 2021-2027, publicată în Monitorul Oficial al României nr.1192/12.XII.2022  Această ordonanță de urgență a fost adoptată din necesitatea asigurării și implementării tuturor funcțiilor de sistem stabilite de regulamentele europene, finalizarea acestui proces fiind posibilă numai în condițiile asigurării cadrului legal și instituțional la nivel național, precum și pentru accelerarea aprobării programelor operaționale, inclusiv a celor vizând domeniile sănătății și tranziției juste, pentru care trebuie asigurate sistemele de management și control avut în vedere pentru fiecare program operațional.  **2.2 Descrierea situației actuale**  Ministerul Investițiilor și Proiectelor Europene (până în 2020- Ministerul Fondurilor Europene) este organul de specialitate al [administrației publice](https://ro.wikipedia.org/wiki/Administra%C8%9Bie_public%C4%83) centrale, în subordinea [Guvernului României](https://ro.wikipedia.org/wiki/Guvernul_Rom%C3%A2niei), prin intermediul căruia sunt gestionate fondurile europene și absorbția acestora venite din partea [Comisiei Europene](https://ro.wikipedia.org/wiki/Uniunea_European%C4%83) și totodată are rolul de a intermedia accesul românilor la fondurile europene nerambursabile.  În actuala Hotărâre de Guvern nr. 52/2018 privind organizarea și funcționarea Ministerului Investițiilor și Proiectelor Europene, cu modificările și completările ulterioare,  la art. 4:    (1) Ministerul Investițiilor și Proiectelor Europene exercită funcțiile autorității de management și îndeplinește atribuțiile aferente acesteia, pentru: Programul operațional sectorial «Creșterea competitivității economice», Programul operațional «Competitivitate», Programul operațional sectorial «Dezvoltarea resurselor umane» (POSDRU) 2007-2013, Programul operațional «Capital uman» (POCU) 2014-2020, Programul operațional «Ajutorarea persoanelor defavorizate» (POAD) 2014-2020, Programul operațional «Infrastructura mare» 2014-2020, Programul operațional sectorial «Transport» 2007-2013, Programul operațional sectorial «Mediu» 2007-2013 și Programul operațional «Asistență tehnică» 2007-2013, 2014-2020 și 2021-2027, Programul ISPA, Programul operațional Dezvoltare durabilă 2021-2027 (PODD), Programul operațional pentru Tranziție justă 2021-2027 (POTJ), Programul operațional Educație și ocupare (POEO) 2021-2027, Programul operațional Incluziune și demnitate socială (POIDS) 2021-2027, Programul operațional Creșterea inteligentă, digitalizare și instrumente financiare (POCIDIF) 2021-2027 și Programul operațional Sănătate (POS).     (2) Ministerul Fondurilor Europene îndeplinește funcția de operator de program potrivit prevederilor anexei B la Memorandumul de înțelegere privind implementarea Mecanismului financiar norvegian 2009-2014 și ale anexei B la Memorandumul de înțelegere privind implementarea Mecanismului financiar al Spațiului Economic European 2009-2014.    (3) Ministerul Fondurilor Europene îndeplinește funcția de punct național de contact potrivit Memorandumului de înțelegere pentru implementarea Mecanismului financiar al Spațiului Economic European 2004-2009, a Memorandumului de înțelegere pentru Programul de cooperare norvegian pentru creștere economică și dezvoltare durabilă 2004-2009, potrivit Memorandumului de înțelegere privind implementarea Mecanismului financiar al Spațiului Economic European 2009-2014 și a Memorandumului de înțelegere privind implementarea Mecanismului financiar norvegian 2009-2014, precum și a Memorandumului de înțelegere privind implementarea Mecanismului financiar al Spațiului Economic European 2014-2021 și a Memorandumului de înțelegere privind implementarea Mecanismului financiar norvegian 2014-2021 și pentru programele de înfrățire instituțională și de asistență tehnică cu statele care beneficiază de finanțări nerambursabile din partea Uniunii Europene, și îndeplinește atribuțiile aferente Punctului de contact pentru implementarea Convenției privind drepturile persoanelor cu dizabilități.    (4) Ministerul Fondurilor Europene îndeplinește funcția de autoritate administrativă de înfrățire instituțională, responsabilă cu managementul administrativ și financiar al proiectelor de înfrățire instituțională în care România are rol de donator de asistență tehnică.    (5) Ministerul Fondurilor Europene îndeplinește funcția de autoritate de plată pentru Programul de cooperare elvețiano-român și organism intermediar pentru aria de concentrare tematica 6 și pentru asistența prin intermediul Facilității de pregătire a Proiectului pentru Programul de cooperare elvețiano-român.    (6) Ministerul Fondurilor Europene îndeplinește funcția de autoritate delegată în vederea gestionării asistenței financiare nerambursabile acordate României prin Fondul frontierelor externe și Fondul pentru Securitate Internă 2014-2020.    (7) Ministerul Fondurilor Europene îndeplinește funcția de autoritate de contractare și plată în vederea gestionării asistenței financiare nerambursabile acordate României prin Facilitatea Schengen.    (8) În cadrul Ministerului Fondurilor Europene își desfășoară activitatea agențiile de implementare pentru programele PHARE și Facilitatea de tranziție conform memorandumurilor de finanțare.    (9) Ministerul Investițiilor și Proiectelor Europene îndeplinește atribuția de organism intermediar pentru implementarea programelor finanțate din instrumente structurale 2007-2013, fonduri europene structurale și de investiții 2014-2020 și fonduri europene nerambursabile aferente politicii de coeziune alocate României pentru perioada de programare 2021-2027 pe care le gestionează potrivit alin. (1), prin unitățile din subordine.     (10) Ministerul Fondurilor Europene îndeplinește atribuția de punct național de contact pentru romi responsabil cu monitorizarea și evaluarea implementării Strategiei Guvernului României de incluziune a cetățenilor români aparținând minorității rome pentru perioada 2015-2020, aprobată prin Hotărârea Guvernului nr. 18/2015, cu modificările ulterioare.    (11) Ministerul Fondurilor Europene îndeplinește atribuția de beneficiar pentru Programul operațional „Ajutorarea persoanelor defavorizate“.    (12) Ministerul Investițiilor și Proiectelor Europene îndeplinește funcțiile rezultate din calitatea de coordonator național pentru elaborarea, negocierea, aprobarea, implementarea, monitorizarea și controlul fondurilor acordate în cadrul Mecanismului de redresare și reziliență.    (13) Ministerul Investițiilor și Proiectelor Europene îndeplinește funcțiile rezultate din calitatea de coordonator de investiții în cadrul Planului național de redresare și reziliență al României.    (14) Ministerul Investițiilor și Proiectelor Europene exercită funcțiile agenției de implementare și îndeplinește atribuțiile aferente acesteia, pentru componentele de investiții din Planul național de redresare și reziliență al României:    a) componenta 1 - Managementul apei, investiția 1. Extinderea sistemelor de apă și canalizare în aglomerări mai mari de 2.000 de locuitori echivalenți, prioritizate prin Planul accelerat de conformare cu directivele europene;    b) componenta 11 - Turism și cultură, cu următoarele investiții: investiția 1. Promovarea celor 12 rute turistice/culturale și investiția 2. Modernizarea/Crearea de muzee și memoriale.  Ministerul Investițiilor si Proiectelor Europene are calitatea de instituție publică centrală responsabilă cu implementarea PNRR în raport cu obiectivele asumate de Guvern în fața Comisiei Europene.  În exercitarea rolului de coordonator național MIPE îndeplinește atribuțiile generale și specifice rezultate din calitatea de coordonator național pentru elaborarea, negocierea, aprobarea, implementarea, monitorizarea și controlul fondurilor acordate in cadrul Mecanismului de redresare și reziliență, în conformitate cu prevederile la art.5 alin.(3) din Ordonanța de urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență.  De asemenea, este desemnat coordonator de investiții în cadrul Planului Național de Redresare și Reziliență al României, în conformitate cu prevederile art.6 alin.(1) din O.U.G nr.124/2021.  Având în vedere noile programe operaționale gestionate Ministerul Investițiilor și Proiectelor Europene are funcție de autoritate de management pentru:   * Programul Operațional Dezvoltare Durabila (PODD) * Programul Operațional Creșterea Inteligenta, Digitalizare si Instrumente Financiare (POCIDIF) * Programul Operațional Sănătate (POS) * Programul Operațional Educație si Ocupare (POEO) * Programul Operațional Incluziune și Demnitate Sociala (POIDS) * Programul Operațional Asistență Tehnică (POAT) * Programul Operațional pentru Tranziția Justă.   De asemenea la art. 9 alin. (1) și alin.(2) din Hotărârea Guvernului nr. 52/2018, cu modificările și completările ulterioare, este stabilită structura organizatorica a Ministerului Investițiilor și Proiectelor Europene (anexa nr.1), precum și numărul maxim de posturi pentru aparatul propriu al ministerului și al unităților subordonate alocat ministerului (1943 posturi).  De asemenea Ministerul Investițiilor și Proiectelor Europene are în dotare, pentru activități specifice desfășurate, un număr de 70 autoturisme. Consumul lunar de carburanți se aprobă prin ordin al ministrului investițiilor și proiectelor europene, pe categorii de utilizatori, în condițiile legii.  **2.3 Schimbări preconizate**  Prin Ordonanța de Urgență a Guvernului nr.170 din 8 decembrie 2022 publicată în Monitorul Oficial al României nr.1192/12.XII.2022 se stabilesc unele măsuri pentru consolidarea capacității administrative a Ministerului Investițiilor și Proiectelor Europene de gestionare a programelor operaționale pentru perioada de programare 2021-2027.  Aprobarea acestui act normativ a avut în vedere necesitatea operaționalizării unei capacități administrative complexe, în contextul în care intervențiile finanțate din programele operaționale înglobează și măsuri de tipul celor finanțate din Fondul Social European Plus și din Fondul European de Dezvoltare Regională, inclusiv o abordare multifond și operațiuni de importanță strategică națională, necesitatea de a asigura cadrul legal și instituțional la nivel național și totodată de a nu se genera întârzieri în implementarea programelor operaționale din domeniul sănătății și a tranziției juste, cu impact asupra gradului de absorbție a fondurilor externe nerambursabile alocate României în perioada de programare 2021-2027,  Astfel, potrivit prevederilor art.1 din Ordonanța de Urgență a Guvernului nr.170 din 8 decembrie 2022 privind aprobarea unor măsuri pentru consolidarea capacității administrative a Ministerului Investițiilor și Proiectelor Europene de gestionare a programelor operaționale pentru perioada de programare 2021-2027, Ministerul Investițiilor și Proiectelor Europene, se reorganizează prin preluarea de la Ministerul Dezvoltării, Lucrărilor Publice și Administrației, a Direcției generale programe europene capacitate administrativă și a Direcției generale Programul operațional regional, precum și a activității, structurii și a personalului acestora.  Astfel, Ministerul Investițiilor și Proiectelor Europene va îndeplini funcția de autoritate de management pentru Programul operațional “ Dezvoltarea capacității administrative” , Programul operațional “Capacitate administrativă” și pentru Programul operațional regional, aferent perioadelor de programare 2007-2013 și 2014-2020  De asemenea potrivit prevederilor art.7 din Ordonanța de Urgență a Guvernului nr.170 din 8 decembrie 2022 la nivelul Ministerului Investițiilor și Proiectelor Europene se înființarea Direcția asistență gestionare programe operaționale regionale, cu atribuții în coordonarea la nivel național a programelor operaționale regionale, în scopul asigurării bunei funcționari și implementării acestora.  Atribuțiile noilor structuri organizatorice vor fi detaliate în Regulamentul de organizare și funcționare al Ministerului Investițiilor și Proiectelor Europene.  Prin urmare, pentru operaționalizarea unei capacități administrative complexe, precum și pentru atingerea obiectivelor și ducerii la îndeplinire a tuturor atribuțiilor stabilite/previzionate este nevoie de personal în conformitate cu pregătirea profesională corespunzătoare desfășurării activităților .  Stabilirea necesarului de posturi pe fiecare activitate ajută la definirea numărului estimat de resurse umane de care are nevoie fiecare structură din cadrul instituției.  Posturile trebuie prevăzute în funcție de încărcarea și complexitatea muncii fiecărei structuri în vederea dezvoltării și păstrării unei forțe de muncă eficace și echilibrate, promovării unui mediu de lucru orientat spre rezultate și obținerii unui grad de absorbție a fondurilor europene cât mai ridicat.  Astfel, la nivelul Ministerului Investițiilor și Proiectelor Europene necesitatea de suplimentare cu personal de specialitate, cunoscător al regulamentelor europene/legislației naționale aferente care asigură cadrul legal și procedural de utilizare al fondurilor europene, al procedurilor de lucru în toate etapele de gestiune a fondurilor pentru securizarea implementării programelor operaționale din noua perioadă de programare este evidentă în vederea asigurării unui management financiar eficient și eficace al fondurilor și al capacității de absorbție.  Față de elementele sus-menționate considerăm imperios necesara reorganizarea instituțională, astfel încât să fie asigurate premisele unei utilizări eficiente și eficace a fondurilor europene precum și pentru simplificarea anumitor aspecte pentru a veni în sprijinul beneficiarilor acestei politici, prin înființarea/comasarea/desființarea unor structuri, preluarea de atribuții de la alte structuri, toate în vederea eficientizării activității Ministerului Investițiilor și Proiectelor Europene.  Pentru ca această performanță să fie posibilă, este necesară continuarea procesului de întărire a capacității de administrare a fondurilor europene prin reorganizarea instituțională, după cum urmează:  - **majorarea numărului de posturi aferente Ministerului Investițiilor și Proiectelor Europene,** respectiv de la 1943 la 2343 (exclusiv demnitarii și cabinetele aferente demnitarilor)  **- reorganizarea prin preluarea Direcției generale programe europene capacitatea administrativă** în cadrul Ministerului Investițiilor și Proiectelor Europene, precum și a activității, structurii și personalului acesteia de la Ministerul Dezvoltării, Lucrărilor Publice și Administrației, cu un număr alocat de 78 posturi, cu următoarea structură organizatorică:   * Compartimentul monitorizare și analiză program * Compartimentul evaluare program * Serviciul evaluare și contractare proiecte * Serviciul autorizare proiecte, plăți și contabilitate cu: Compartimentul verificare achiziții publice, Compartimentul autorizare proiecte, Compartimentul plăți, declarații de cheltuieli, contabilitate și CFPP * Biroul monitorizare proiecte * Serviciul nereguli și monitorizare audit cu: Compartimentul nereguli și monitorizare audit si Compartimentul recuperare creanțe * Serviciul constatare nereguli și antifraudă * Biroul asistență tehnică * Compartimentul soluționare contestații   - **reorganizarea prin preluarea Direcției generale program operațional regional** în cadrul Ministerului Investițiilor și Proiectelor Europene, precum și a activității, structurii și personalului acesteia de la Ministerul Dezvoltării, Lucrărilor Publice și Administrației, cu un număr alocat de 179 posturi, cu următoarea structură organizatorică:   * Serviciul gestionare program * Biroul evaluare program * Serviciul evaluare și contractare proiecte * Direcția monitorizare proiecte cu: Serviciul monitorizare proiecte și Biroul monitorizare proiecte majore și mediul de afaceri * Direcția autorizare proiecte cu: Serviciul autorizare proiecte și Serviciul verificare achiziții publice * Direcția management financiar cu: Serviciul plăți și contabilitate, Serviciul recuperare creanțe și Biroul CFPP * Serviciul constatare nereguli și antifraudă * Serviciul nereguli și monitorizare audit * Compartimentul soluționare contestații * Serviciul asistență tehnică * Direcția asistență gestionare programe operaționale regionale   **- reorganizarea/redimensionarea Direcției cooperare europeană și internațională** de la 22 posturi la 30 posturi prin suplimentarea cu 2 posturi vacante și prin preluarea Biroului punct național de contact pentru romi (preluarea personalului și a activității aferente) din cadrul Serviciului evaluare programe și politici de coeziune socială, Direcția generală programare și coordonare sistem, cu încadrarea personalului în mod corespunzător, având în vedere atribuțiile specifice ale Direcției cooperare europeană și internațională în ceea ce privește coordonarea relațiilor de colaborare cu instituții similare din Statele membre UE, statele asociate UE sau Statele non-membre UE, reprezentanțelor organismelor și organizațiile internaționale specializate, cu misiunile și reprezentanțele diplomatice ale României pentru domeniile de competențe MIPE, precum și îndeplinirea atribuțiilor de Punct de Contact pentru implementarea Convenției privind drepturile persoanelor cu Dizabilități.  În virtutea acestui rol, există acțiuni sinergice/complementare cu cele specifice Punctului național de contact pentru romi, spre exemplu, misiunea Comitetului Economic, Social European derulată în România, care a urmărit situația persoanelor care ar suferi de discriminare multiplă, respectiv a persoanelor cu dizabilități care aparțin etniei romilor.  -**redimensionarea Direcției generale programare și coordonare sistem** de la 71 posturi la 74 posturi (implicit redimensionarea Serviciului evaluare programe și politici de coeziune socială, ca urmare a preluării Biroului punct național de contact pentru romi în cadrul Direcției cooperare europeană și internațională) și suplimentarea cu 3 posturi vacante a acestui serviciu, având în vedere problematica vastă gestionată și gradul de încărcare a personalului existent  **-redenumirea Direcției generale creștere inteligentă, digitalizare** în Direcția generală program operațional competitivitate, cu un număr alocat de 131 posturi, cu încadrarea personalului cu respectarea prevederilor art. 518 și ale art.562 din O.U.G nr.57/2019 privind Codul administrativ, cu modificările și completările ulterioare, în vederea îndeplinirii rolului de Autoritate de management pentru Programul operațional sectorial competitivitate 2014-2020 și pentru Programul operațional sectorial “Creșterea Competitivității Economice” 2007-2014  [Programul Operațional Competitivitate (POC)](https://www.fonduri-ue.ro/poc-2014)susține investiții care răspund nevoilor și provocărilor legate de nivelul redus al competitivității economice, în  cercetare, dezvoltare și inovare (CDI) și în Tehnologia Informației și a Comunicațiilor (TIC), și sprijină IMM-urile în vederea depășirii crizei economice generate de pandemia COVID-19 și ameliorării efectelor provocate de criză în contextul pandemiei de COVID-19 și al consecințelor sale sociale și pentru pregătirea unei redresări verzi, digitale și reziliențe a economiei. Aceste intervenții orizontale în economie și societate generează creștere și sustenabilitate și vizează dezvoltarea competitivității economiei românești.  POC finanțează dezvoltarea următoarelor domenii de specializare inteligentă identificate în cadrul Strategiei Naționale de Cercetare Inovare 2014-2020.   * bioeconomie; * tehnologia informației și a comunicațiilor, spațiu și securitate; * energie, mediu și schimbări climatice; * eco-nano-tehnologii și materiale avansate.   În ceea ce privește programele POSCCE 2007-2014 și POC 2014-2020, provocările la nivelul Guvernului pentru perioada următoare sunt deosebite, eforturile trebuind să se concentreze pentru închiderea programelor, asigurarea unui grad de absorbție cât mai ridicat la nivelul alocării. Lansarea în anul 2022 a unor apeluri de proiecte, operațiune specifică perioadelor de început a cadrelor programatice financiare, ridică provocări deosebite pentru realizarea în interiorul unor constrângeri de timp a realizării indicatorilor de program și absorbția fondurilor cu accent deosebit pe implementare, monitorizare, verificări de achiziții, autorizare cheltuieli, plăți și control. În acest sens, subliniem în mod deosebit Axele prioritare 3 și 4, cu o alocare de 1,1 miliarde de euro, care trebuie gestionate în mod direct de către autoritatea de management. Astfel, Axa prioritară 3 aduce în sarcina autorității de management verificări extinse de management și control, precum și asigurarea declarării la Comisia Europeană a cheltuielilor realizate de aproximativ 60.000 beneficiari finali. În plus, Axa prioritară 4, aflată în proces de evaluare și contractare, va genera în sarcina autorității de management întreg ciclul de gestionare directă pentru peste 2000 de beneficiari. Toate aceste obligații generează un grad de mobilizare deosebit la nivelul direcției generale printr-un nivel crescut al activităților de implementare/monitorizare, verificare a achizițiilor, plăți și declarații de cheltuieli, constatarea neregulilor și recuperarea creanțelor.  În aceste condiții, s-a identificat în mod imperativ necesitatea separării activităților din perioadele de programare anterioare, respectiv 2007 – 2013 și 2014 – 2020, față de exigențele impuse de obligațiile autorității de management care va gestiona noul Program creștere inteligentă, digitalizare și instrumente financiară, aprobat prin Decizia Comisiei Europene CCI 2021RO16RFPR001, din data de 09 decembrie 2022, cu o alocare de 2.201 milioane euro, din care FEDR 1.650 milioane euro.  Pentru noua perioadă de programare, provocările autorității de management sunt pe lângă finanțarea unor noi activități de cercetare inovare, identificarea actorilor relevanți pe piață, încurajarea colaborărilor între mediul universitar de cercetare-inovare și cel din mediul de afaceri, gestionarea lansării unor apeluri relevante, semnarea, implementarea și plata contractelor de finanțare cu realizarea indicatorilor asumați.  Astfel, **se propune înființarea Direcției generale pentru dezvoltarea inovării și a societății digitalizate** cu un număr alocat de 94 posturi, în vederea îndeplinirii rolului de autoritate de management pentru Programul operațional sectorial creștere inteligentă, digitalizare și instrumente financiare 2021-2027 în domeniile cercetării, dezvoltării și inovării/specializării inteligente și al digitalizării, inclusiv sectorul cultural, pentru a răspunde provocărilor identificate la nivel național.  Programul propune măsuri în domeniile cercetării, dezvoltării și inovării/specializării inteligente și în domeniul digitalizării la nivelul administrației publice centrale, finanțate fie prin granturi, fie prin instrumente financiare cu respectarea regulilor de ajutor de stat, după caz, pentru a răspunde provocărilor identificate la nivel național.  Viziunea strategică a programului operațional este crearea în România a unui ecosistem care potențează competitivitatea societății în contextul schimbărilor tehnologice, plecând de la nevoile de dezvoltare identificate prin Strategia Națională și cele 8 Strategii Regionale de Specializare Inteligentă și concentrarea eforturilor pentru atingerea potențialului tehnologiilor digitale pentru a crea noi oportunități de dezvoltare atât pentru sistemul public, cât și pentru mediul de afaceri.  Programul ia în considerare prioritățile europene și are rolul cheie al inovației și cercetării în tranziția către o economie bazată pe cunoaștere, competitivă și sustenabilă, cu efecte de conservare, protejare și îmbunătățire a calității mediului, precum și contribuția țării noastre la îndeplinirea obiectivelor la nivel european.  Priorități de investiții care se vor finanța în cadrul programului operațional (categorii de investiții cu explicitarea clară a acestora) sunt:  1. Integrarea ecosistemului național CDI în Spațiul de Cercetare European și Internațional  2. Crearea si promovarea unui sistem atractiv de inovare în economie pentru toate tipurile de inovare  3. Dezvoltarea capacității CDI a institutelor de învățământ superior  4. Dezvoltarea capacității CDI a INCD-urilor/ICAR-urilor  5. Dezvoltarea capacității CDI a întreprinderilor mari  6. Dezvoltarea de mari infrastructuri CDI, inclusiv transfer tehnologic  7. Digitalizarea în educație  8. Digitalizarea în cultură  9. Digitalizarea în administrația publică centrala  10. Stimularea accesului la finanțare al IMM-urilor prin utilizarea Instrumentelor Financiare  În cadrul programului se for finanța categorii de proiecte semnificative pentru prioritățile mai sus menționate. Fonduri europene sunt alocate pentru dezvoltarea infrastructurii de cercetare-dezvoltare, pentru consolidarea parteneriatelor între mediul academic și de cercetare și industrie, precum și pentru creșterea participării românești în proiecte europene și internaționale. Totodată, este propusă dezvoltarea unor mecanisme suport pentru facilitarea participării entităților CDI din România la rețele, consorții în vederea realizării de proiecte europene / internaționale în special în domeniile de mare viitor. Sunt avute în vedere intervenții la nivelul dezvoltării facilităților pentru cercetare și creșterea utilizării acestora, în domenii relevante, conectate cu piața și cu impact economic direct. Abordările inovative în cercetare pe teme de interes național, în domenii precum tehnologii avansate și resurse naturale, pot fi implementate prin dezvoltarea unor proiecte strategice. Vor fi susținute întreprinderile inovatoare și creative, o componentă esențială a acestor acțiuni va consta în concentrarea eforturilor asupra proceselor în zona transferului tehnologic vizând, printre altele, adaptarea la schimbările climatice, reducerea emisiilor și economia circulară. Datorită expertizei deținute, universitățile vor juca un rol important în dezvoltarea facilităților pentru cercetare, formare și educație, urmând a servi ca pepinieră de tineri cercetători, antreprenori și inovatori, și vor contribui la dezvoltarea proiectelor de cercetare la nivel regional și național. Totodată, INCD-urile/ICAR-urile vor fi sprijinite să ducă în piață rezultatele cercetării în domeniile de specializare inteligentă, contribuind astfel la crearea unui mediu favorabil dezvoltării de soluții, idei și capacității de inovare în România. La nivelul RO vor fi sprijinite inițiative fanion care să contribuie la transpunerea în piață a rezultatelor cercetării în domenii de interes național luând în considerare de exemplu potențialul energiei hidrogenului sau să cupleze RO la efortul internațional în domenii cum ar fi nano-tehnologiile sau inteligența artificială.  Ca Indicatori de rezultat ai programului PCIDIF enumerăm:   * Investiții private care completează sprijinul public (din care: granturi, instrumente financiare)/EUR * IMM-uri care introduc inovații în materie de produse sau procese/întreprinderi Cereri de brevet depuse/ Cereri de brevet * Mărci comerciale și aplicații de proiectare/ Mărci comerciale și aplicații de proiectare * Utilizatori de noi servicii și aplicații digitale publice/utilizatori anuali * Personal al IMM-urilor care termina cursuri de formare alternative pentru creșterea cunoștințelor (KISA) (pe tipuri de competențe, tehnice, manageriale, antreprenoriale, etc)/Personal instruit * Locuri de muncă în cercetare create în entități sprijinite   Menționăm în mod deosebit introducerea instrumentelor financiare prin care se va facilita accesul întreprinderilor la finanțare, cum ar fi instrumente financiare de tip capital de risc combinat cu grant și instrumente financiare de tip creditare combinat cu grant.  ***Concluzionând, gestionarea bugetelor alocate atât pentru perioadele de programare anterioare cât și pentru perioada 2021 – 2027, precum și activitățile care rezultă din cadrul de gestionare al acestora este imposibil de realizat în mod eficient la nivelul unei singure direcții generale. Astfel, pentru îndeplinirea obligațiilor statului membru gestionarea POSCCE 2007-2013 și POC 2014-2020 se va realiza de Direcția generală program operațional competitivitate și PCDIF 2021-2027 se va realiza de Direcția generala pentru dezvoltarea inovării și a societății digitalizate.***  Astfel, Direcția generală pentru dezvoltarea inovării și a societății digitalizate va avea următoarea structură organizatorică:   * Direcția gestionare program, evaluare și contractare proiecte cu: Serviciul gestionare program, Serviciul evaluare, selecție și contractare proiecte, Biroul evaluare program, asistență tehnică și help-desk * Direcția monitorizare și autorizare proiecte cu: Serviciul monitorizare, Serviciul autorizare și Serviciul verificare achiziții * Direcția plăți, contabilitate și recuperare creanțe cu: Biroul buget, plăți și declarații de cheltuieli, Biroul contabilitate și recuperare creanțe * Direcția nereguli, riscuri și monitorizare audit cu: Biroul nereguli, riscuri și monitorizare audit, Serviciul constatare nereguli și antifraudă și Serviciul soluționare contestații   -**redimensionarea Direcției generale programe europene capital uman** de la 178 posturi la 184 posturi, având în vedere problematica vastă gestionată și gradul de încărcare a personalului existent  -**redimensionarea Direcției generale program dezvoltare durabilă** de la 400 posturi la 407 posturi, având în vedere atribuțiile complexe și gradul de încărcare al personalului încadrat  -**redimensionarea Compartimentului audit public intern** de la 6 posturi la 7 posturi, având în vedere numărul de programe operaționale pe noua perioadă de programare gestionate la nivelul Ministerului Investițiilor și Proiectelor Europene care generează marirea sferei auditabile și implicit scăderea gradului de acoperire a acesteia  - **redimensionarea/reorganizarea Biroului corp control și implementare strategie anticorupție** de la 8 posturi la 10 posturi și transformarea în Serviciul corp control și implementare strategie anticorupție, în vederea exercitării în condiții de eficiență și eficacitate a sarcinilor atribuite  -r**edimensionarea/reorganizarea Direcției implementare POAD** de la 26 posturi la 31 posturi și transformarea în Direcția generală implementare POAD, având in vedere rolul acestei structuri în ceea ce privește asistența materială a celor mai sărace categorii ale populației  - **redimensionarea Direcției generale asistență tehnică programe europene** 66 posturi la 68 posturi  **- redimensionarea Direcției generale juridice și relația cu Parlamentul de la 58 posturi la 73 posturi**,  având in vedere deficitul de personal în raport cu activitățile desfășurate (avizare acte normative, avizare contracte, contencios) și ținând cont totodată de predicțiile volumului de activitate la celelalte structuri de specialitate ale ministerului  -**redimensionarea Direcției generale managementul resurselor umane și asigurarea capacității administrative** de la 36 posturi la 41 posturi, urmare creșterii numărului de posturi de la nivelul Ministerului Investițiilor și Proiectelor Europene în raport cu documentele care trebuie gestionate/procesate și având în vedere totodată gradul de încărcare a personalului existent   * **redimensionarea Organismului Intermediar Regional pentru Programe Europene Capital Uman Regiunea Nord-Est** de la 45 posturi la 46 posturi, având în vedere misiunea de audit cu tema “ Evaluarea activității de audit din cadrul OIRPECU NORD -EST“, cu recomandarea suplimentării cu un post a numărului de posturi pentru Compartimentul audit public intern, astfel încât să fie posibilă supervizarea misiunilor de audit și acoperirea sferei auditabile în termenul legal   Luând în considerare cele mai sus menționate, ținând cont de faptul ca desfășurarea activității Ministerului Investițiilor și Proiectelor Europene implică deplasări frecvente a personalului pentru derularea activităților specifice, necesitatea asigurării condițiilor optime pentru coordonarea tuturor structurilor, precum și pentru asigurarea unei legături active cu celelalte instituții și autorități centrale, se propune suplimentarea cu 8 autoturisme a numărului alocat ministerului, respectiv de la 70 la 78 autoturisme.  Menționăm că necesarul de posturi nu poate fi asigurat prin redistribuirea actualelor posturi vacante, existentă la nivelul unor structuri ale ministerului, întrucât în unele situații, un astfel de demers, ar afecta capacitatea operativă a acestora, iar în altele, o astfel de acțiune nu poate fi avută în vedere deoarece nu ar mai respecta criteriile de constituire a structurilor din cadrul ministerului, conform normativului stabilit de legiuitor.  Aceste modificări organizatorice se vor realiza în condițiile art.518 și ale art.562 din OUG nr.57/2019 privind Codul administrativ, cu modificările și completările ulterioare, respectiv atribuțiile funcționarilor publici de conducere și de execuție nu se vor modifica mai mult de 50%.  Se va respecta normativul de constituire a unei structuri și de încadrare a funcțiilor publice de conducere în procentul de maximum 12% din numărul total al posturilor aprobate.  Încadrarea personalului în numărul de posturi și în noua structură organizatorică se va realiza în termenele și cu procedura aplicabilă fiecărei categorii de personal, prin Ordin al ministrului investițiilor și proiectelor europene, în condițiile legii.  Având în vedere schimbările preconizate în modificarea structurii organizatorice a Ministerului Investițiilor și Proiectelor Europene, se impune modificarea anexei nr. 1 la Hotărârea Guvernului nr. 52/2018, privind organizarea și funcționarea Ministerului Investițiilor și Proiectelor Europene, cu modificările și completările ulterioare în sensul reorganizării instituționale, astfel încât să fie susținute obiectivele stabilite prin strategii și asumate prin angajamente cu Comisia Europeană.  Structură organizatorica a Ministerului Investițiilor și Proiectelor Europene are în vedere eficientizarea activității și redistribuirea de atribuții, în concordanță cu obiectivul de întărire a capacității instituționale a structurilor din administrația publică centrală, precum și cu principiile care stau la baza exercitării funcției publice, respectiv principiul subordonării ierarhice, performanței, eficienței și eficacității, imparțialității, obiectivității si responsabilității.  **2.4 Alte informații \*)**  Nu au fost identificate. |
|  |

**Secțiunea a 3-a**

**Impactul socioeconomic \*\*)**

|  |
| --- |
| **3.1 Descrierea generală a beneficiilor și costurilor estimate ca urmare a intrării în vigoare a actului normativ**  **3.2 Impactul social**  Prezentul act normativ nu se referă la acest subiect.  **3.3. Impactul asupra drepturilor și libertăților fundamentale ale omului -**  **3.4. Impactul macroeconomic**  **3.4.1 Impactul asupra economiei și asupra principalilor indicatori macroeconomici**  Prezentul act normativ nu se referă la acest subiect.  **3.4.2 Impactul asupra mediului concurențial si domeniului ajutoarelor de stat**  Prezentul act normativ nu se referă la acest subiect.  **3.5. Impactul asupra mediului de afaceri**  Prezentul act normativ nu se referă la acest subiect.  **3.6 Impactul asupra mediului înconjurător**  Prezentul act normativ nu se referă la acest subiect.  **3.7. Evaluarea costurilor și beneficiilor din perspectiva inovării și digitalizării -**  **3.8 Evaluarea costurilor și beneficiilor din perspectiva dezvoltării durabile -**  **3.9. Alte informații**  Nu au fost identificate. |

**Secțiunea a 4-a**

**Impactul financiar asupra bugetului general consolidat atât pe termen scurt, pentru anul curent, cât și pe termen lung (pe 5 ani), inclusiv informații cu privire la cheltuieli și venituri \*\*\*)**

|  |  |  |  |  |  |  |
| --- | --- | --- | --- | --- | --- | --- |
| * În mii lei (RON) | | | | | | |
| Indicatori | Anul curent | Următorii 4 ani | | | | Media pe 5 ani |
| 1 | 2 | 3 | 4 | 5 | 6 | 7 |
| **4.1. Modificări ale veniturilor bugetare, plus/minus, din care:** |  |  |  |  |  |  |
| a) bugetul de stat, din acesta:  (i) impozit pe profit  (ii) impozit pe venit |  |  |  |  |  |  |
| b) bugete locale:  (i) impozit pe profit | - | - | - | - | - | - |
| c) bugetul asigurărilor sociale de stat  (i) contribuții de asigurări | - | - | - | - | - | - |
| d) alte tipuri de venituri  (Se va menționa natura acestora.) | - | - | - | - | - | - |
| **4.2. Modificări ale cheltuielilor bugetare, plus/minus, din care:** |  |  |  |  |  |  |
| a) buget de stat, din acesta:  (i) cheltuieli de personal  (ii) bunuri și servicii |  |  |  |  |  |  |
| b) bugete locale:  (i) cheltuieli de personal  (ii) bunuri și servicii |  |  |  |  |  |  |
| c) bugetul asigurărilor sociale de stat:  (i) cheltuieli de personal  (ii) bunuri și servicii |  |  |  |  |  |  |
| d) alte tipuri de cheltuieli  (Se va menționa natura acestora.) |  |  |  |  |  |  |
| **4.3. Impact financiar, plus/minus, din care:**  a) buget de stat |  |  |  |  |  |  |
| b) bugete locale |  |  |  |  |  |  |
| **4.4. Propuneri pentru acoperirea creșterii cheltuielilor bugetare** |  |  |  |  |  |  |
| **4.5. Propuneri pentru a compensa reducerea veniturilor bugetare** |  |  |  |  |  |  |
| **4.6. Calcule detaliate privind fundamentarea modificărilor veniturilor și/sau cheltuielilor bugetare** |  |  |  |  |  |  |
| **4.7. Prezentarea, în cazul proiectelor de acte normative a căror adaptare atrage majorarea cheltuielilor bugetare, a următoarelor documente:**  a) fișa financiară prevăzută la art. 15 din Legea nr. 500/2002 privind finanțele publice, cu modificările și completările ulterioare, însoțită de ipotezele și metodologia de calcul utilizată;  b) declarație conform căreia majorarea de cheltuială respectivă este compatibilă cu obiectivele și prioritățile strategice specificate în strategia fiscal-bugetară, cu legea bugetară anuală și cu plafoanele de cheltuieli prezentate în strategia fiscal-bugetară.  Promovarea prezentului proiect de act normativ nu generează un impact financiar negativ raportat la anvelopa financiară gestionată de MIPE prin intermediul Politicii de Coeziune, Facilitații de Redresare și Reziliența și alte instrumente gestionate direct de către Comisia Europeană. Totodată, precizăm că salariile personalului Ministerului Investițiilor și Proiectelor Europene implicat în coordonarea, gestionarea și controlul FESI sunt eligibile din FESI, fiind rambursate de Comisia Europeană în cadrul unor proiecte finanțate din POAT și POCU și, astfel, fiind degrevat bugetul instituției.  De asemenea, preluarea celor două direcții generale de la Ministerul Dezvoltării, Lucrărilor Publice și Administrației se realizează cu preluarea cheltuielilor de personal în structura bugetului propriu al Ministerului Investițiilor și Proiectelor Europene. | | | | | | |
| **4.8. Alte informații** | | | | | | |

**Secțiunea a 5-a**

**Efectele proiectului de act normativ asupra legislației în vigoare**

|  |
| --- |
| **5.1. Măsuri normative necesare pentru aplicarea prevederilor proiectului de act normativ**  Prezentul act normativ nu se referă la acest subiect.  **5.2. Impactul asupra legislației în domeniul achizițiilor publice**  Prezentul act normativ nu se referă la acest subiect.  **5.3. Conformitatea proiectului de act normativ cu legislația UE (în cazul proiectelor ce transpun sau asigură aplicarea unor prevederi de drept UE)**  **5.3.1. Măsuri normative necesare transpunerii directivelor UE**  Prezentul act normativ nu se referă la acest subiect.  **5.3.2. Măsuri normative necesare aplicării actelor legislative UE**  Prezentul act normativ nu se referă la acest subiect.  **5.4. Hotărâri ale Curții de Justiție a Uniunii Europene**  Prezentul act normativ nu se referă la acest subiect.  **5.5. Alte acte normative și/sau documente internaționale din care decurg angajamente asumate**  Prezentul act normativ nu se referă la acest subiect.  **5.6. Alte informații**  Nu au fost identificate. |

**Secțiunea a 6-a**

**Consultările efectuate în vederea elaborării proiectului de act normativ**

|  |
| --- |
| **6.1. Informații privind neaplicarea procedurii de participare la elaborarea actelor normative**  **6.2. Informații privind procesul de consultare cu organizații neguvernamentale, institute de cercetare și alte organisme implicate**  Prezentul act normativ nu se referă la acest subiect  **6.3. Informații despre consultările organizate cu autoritățile administrației publice locale**  Prezentul act normativ nu se referă la acest subiect.  **6.4. Informații privind puncte de vedere/opinii emise de organisme consultative constituite prin acte normative**  **6.5. Informații privind avizarea de către:**  **a) Consiliul Legislativ**  b) Consiliul Suprem de Apărare a Țării  c) Consiliul Economic și Social  d) Consiliul Concurenței  e) Curtea de Conturi  **6.6. Alte informații**  Nu au fost identificate |

Secțiunea a 7-a

Activități de informare publică privind elaborarea şi implementarea proiectului de act normativ

|  |
| --- |
| **7.1. Informarea societății civile cu privire la elaborarea proiectului de act normativ**  Proiectul de act normativ a fost afișat pe site-ul Ministerului Investițiilor si Proiectelor Europene în data de 27 decembrie 2022, la elaborarea acestuia fiind îndeplinită procedura stabilită potrivit prevederilor art.7 alin.13 din Legea nr. 52/2003 privind transparența decizională în administrația publică, republicată, cu modificările și completările ulterioare.  Totodată, menționăm că urgența acestui act normativ este motivată de  -necesitatea accelerării aprobării programelor operaționale, inclusiv a celor vizând domeniile sănătății și tranziției juste, pentru care trebuie asigurate sistemele de management și control avut în vedere pentru fiecare program operațional  - necesitatea asigurării și implementării tuturor funcțiilor de sistem stabilite de regulamentele europene  Prezentul act normativ nu se referă la acest subiect.  **7.3. Alte informații**  Nu au fost identificate. |

**Secțiunea a 8- a**

**Măsuri privind implementarea, monitorizarea și evaluarea proiectului de act normativ**

|  |
| --- |
| **8.1. Măsuri de punere în aplicare a proiectului de act normativ** Actul normativ nu se referă la acest subiect.  **8.2. Alte informații**  Nu au fost identificate. |

Față de cele prezentate, a fost elaborat prezentul proiect de **Hotărâre a Guvernului pentru modificarea și completarea Hotărârii Guvernului nr. 52/2018 privind organizarea și funcționarea Ministerului Investițiilor și Proiectelor Europene**, care, în forma prezentată, a fost avizat de ministerele interesate și pe care îl supunem adoptării.

**MINISTRUL INVESTIȚIILOR ȘI PROIECTELOR EUROPENE**

**MARCEL-IOAN BOLOȘ**